Anne Katrine Haugen

Anne Katrine Haugen er en norsk dansekunstner, koreograf og produsent. Hun har utdannelse fra London Studio Center (1987-89) og London Contemporary Dance School (1989-91). Hun arbeidet med den nederlandske koreografen Angelika Oei i alle hennes produksjoner og dansefilmer som ble vist og turnert i hele Europa, Canada og USA fra 1991-98. Hun jobbet med Stellaris DansTeater fra 1998-2003. 

I 2003 stiftet hun Haugen Produksjoner sammen med søsteren Liv Hanne Haugen. Foretaket har arbeidet med scenekunst i skjæringspunktene dokumentarisme og fiksjon, opprørstrang og abstrakt dans, og har en sterk forankring i nordnorsk identitet og tilhørighet.

Haugen ble i 2014 tildelt Statens Kunstnerstipend for den kommende treårsperioden. Hun var med å stifte RadArt i 2004.

Produksjoner 
Anne Katrine Haugen har medvirket i følgende produksjoner:
 Pust (Haugen Produksjoner), premiere 13. november 2016 – produsent
 Søstre, 11 år etter (Haugen Produksjoner), premiere 9. mai 2014 – konsept/idé, danser, koreograf
 HomeMade (Haugen Produksjoner), premiere 15. mars 2013 – danser, konsept/idé
 For dette er det verdt (Haugen Produksjoner), premiere 3. oktober 2012 – prosjektleder, danser
 Nordområdebevegelsen (Haugen Produksjoner), premiere 20. oktober 2011, administrasjon, medskaper, rådgiver
 Frø Frø Frø (Haugen Produksjoner), premiere 3. desember 2010 – idé, prosjektleder, koreograf, danser, tekstforfatter
 Den Som Ser (Haugen Produksjoner), premiere 4. september 2010 – konsept/idé, regissør, koreograf, danser
 Til Tromsø, Fra Tromsø (Sadio Nor Teater), premiere 19. mars 2010 – sceneutøver
 En Ramme for Nostalgi (Haugen Produksjoner), premiere 5. oktober 2009 – konsulent
 Reisen i Engledalen (Haugen Produksjoner), premiere 20. jun. 2009 – konsept/idé, regissør, danser, koreograf
 JOIK (Haugen Produksjoner), premiere 30. januar 2009 – konsept/idé, koreograf, danser, produsent
 Slusk (Slusk 2009) – 2009 – regiassistent, koreograf

Referanser 

Norske produsenter
Norske dansere
Norske koreografer